**OFERTA DE PLACES – ENGINYERIES TÈCNIQUES**

**ACCÉS PER TRASLLAT D’EXPEDIENT**

Curs 2010-2011 Quadrimestre: 2010-1

# Enginyeria Tècnica de Telecomunicació,

# especialitat en Telemàtica: 20 places

# especialitat en Sistemes de Telecomunicació: 20 places

Es podran acollir a aquesta tipologia d’accés les estudiantes i els estudiants que es trobin en una de les següents situacions:

* Estudiantes i estudiants que desitgin continuar els mateixos estudis en un altre centre o universitat

Requisits:

1. Poder adaptar un mínim de 30 crèdits en els estudis als que es vol accedir, corresponents a assignatures obligatòries. En cap cas es podrà adaptar el Treball o Projecte Final de Carrera.
2. No estar afectat per les normes de permanència que els hi siguin aplicables.
3. No tenir pendent de superar cap assignatura corresponent a cursos ja extingits de les quals no es faci docència ordinària.

No es podrà concedir el trasllat d’expedient quan a l’estudianta o a l’estudiant li manqui per superar únicament el projecte o treball final de carrera en els estudis d’origen.

* Estudiantes i estudiants que vulguin canviar d’estudis

Requisits:

1. Poder convalidar un mínim de 30 crèdits en els estudis als que es vol accedir, corresponents a assignatures obligatòries. En cap cas serà objecte de convalidació el Treball o Projecte Final de Carrera.
2. No estar o haver estat afectat per les normes de permanència als estudis d’origen.
3. Haver obtingut una nota d’accés a la universitat igual o superior a la nota de tall exigida per als estudis als que vol ser admès per aquesta via, en el curs acadèmic en el qual va accedir a la universitat.
4. No tenir pendent de superar cap assignatura corresponent a cursos ja extingits de les quals no es faci docència ordinària.

No es podrà concedir el trasllat d’expedient quan a l’estudianta o a l’estudiant li manqui per superar únicament el projecte o treball final de carrera en els estudis d’origen.

* Estudiantes i estudiants amb estudis universitaris realitzats a l’estranger

Les estudiantes i estudiants que han finalitzat els estudis universitaris a l’estranger i que demanen convalidacions parcials (mai simultàniament amb els tràmits d’homologació del títol) o amb estudis universitaris a l’estranger iniciats, que compleixin els següents requisits:

1. Poder convalidar un mínim de 30 crèdits corresponents a assignatures obligatòries. En cap cas serà objecte de convalidació el Treball o Projecte Final de Carrera.
2. No tenir pendent de superar cap assignatura corresponent a cursos ja extingits de les quals no es faci docència ordinària.